ઉના પી.આઇ સહીત પોલીસ સ્ટાફ ઉપર વિદેશી દારૂ ભરેલા ટ્રક ડ્રાઇવરનો ઘાતક હુમલો રવિવાર મોડી રાતે કરવામાં આવ્યો હતો. અહેમદપુર માંડવી ચેક પોસ્ટ પરની ઘટનામાં દીવ થી વિદેશી દારૂ ભરેલી ટ્રક ચાલક ને રોકાવા જતાંટ્રક ચાલકે ફરજ પરના પોલીસ કર્મીને ટ્રકની ટકકર મારી માથાના ભાગે ઇજા કરીહતી. અને પી.આઇ. સહીત ત્રણ પોલીસ કર્મી પર ટ્રક ચડાવી મારી નાખવા પ્રયાસ કરી નાશી છુટયો હતો. ઉના પોલીસે પીછો કરી દેલવાડા નજીક ટ્રક ને ઝડપી પાડયો હતો અને ફીલ્મી દ્રશ્યો સર્જાયા હતા. જો કે આ ઘટનામા ટ્રક ચાલક હાલ ફરાર છે. અને પોલીસને ટ્રક માંથી 660 પેટી વિદેશી દારૂ અને બીયરનો જથ્થો મળી આવ્યો છે. જેની કુલ કિંમત આશરે 37 લાખ 50 હજાર જેટલી છે.